Diari Oficial de la Generalitat Valenciana


Sumari del DOGV 9317, del 11-04-2022 (2022/3049)

RESOLUCIÓ de 5 d'abril de 2022, del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través de la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones d'almenys 30 anys, desocupades a conseqüència de la conjuntura derivada per la covid-19, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (Avalem Experiència), així com a la Resolució de 21 d'octubre de 2020 per la qual s'incrementa la dotació inicial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9317

Data del DOGV
:   11-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3049


Data del document
:   05-04-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 d'abril de 2022, del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través de la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones d'almenys 30 anys, desocupades a conseqüència de la conjuntura derivada per la covid-19, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (Avalem Experiència), així com a la Resolució de 21 d'octubre de 2020 per la qual s'incrementa la dotació inicial. [2022/3049]  
En data 11 d'agost de 2020 va ser publicada en el Diari Oficial de la Generalitat Valenciana la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es van convocar per a l'exercici 2020 les subvencions destinades a la contractació de persones d'almenys 30 anys, desocupades a conseqüència de la conjuntura derivada per la covid-19, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA), per un import global màxim de 87.835.219 euros.  
  
Les ajudes esmentades van ser concedides en ocasió de l'emergència de salut pública ocasionada per la covid-19 i que va obligar les administracions públiques, en l'àmbit de les seues competències, a adoptar amb la màxima celeritat les mesures tendents a pal·liar els efectes que aquesta estava provocant. Aquestes ajudes perseguien donar una resposta a la problemàtica del col·lectiu de persones majors de 30 anys, i permetre que pogueren mantindre els seus nivells d'ocupabilitat amb la finalitat d'estar en millor disposició de reincorporar-se al mercat de treball ordinari quan anaren remetent les causes generals que van motivar la seua situació de desocupació.  
Per la Resolució de 21 d'octubre de 2020, del director general de LABORA Servei Valencià d'Ocupació i Formació, va ser incrementada la dotació inicial d'aquestes ajudes en 820.000 euros, per la qual cosa la dotació final va ser de 11.984.641 euros, dels quals 89.337.334 euros van ser fons propis de la Generalitat i 9.815.000 euros fons procedents del Servei Públic d'Ocupació Estatal.  
El 23 d'abril de 2020, el Consell Europeu va confirmar un «full de ruta per a la recuperació» amb la finalitat de reparar les enormes pertorbacions de l'economia produïdes per la pandèmia, full de ruta amb un fort component d'inversió per part de la UE.  
En data 24 d'abril va ser publicat en el DOUE el Reglament (UE) 2020/558 del Parlament Europeu i del Consell, de 23 d'abril de 2020, pel qual es modifiquen els reglaments (UE) núm. 1301/2013 i (UE) núm. 1303/2013 pel que fa a mesures específiques per a oferir una flexibilitat excepcional en l'ús dels fons estructurals i d'inversió europeus en resposta al brot de covid-19.  
El 28 de desembre de 2020 va ser publicat en el BOE el Reglament (UE) 2020/2221 del Parlament Europeu i del Consell, de 23 de desembre de 2020, pel qual es modifica el Reglament (UE) núm. 1303/2013 pel que fa als recursos addicionals i les disposicions d'execució a fi de prestar assistència per a afavorir la reparació de la crisi en el context de la pandèmia de covid-19 i les seues conseqüències socials i per a preparar una recuperació verda, digital i resilient de l'economia (REACT UE).  
Els recursos REACT-UE procedeixen de l'Instrument de recuperació de la Unió Europea i es concedeix als estats membres la màxima flexibilitat per a assignar-los dins dels programes operatius finançats pel FEDER o l'FSE.  
De conformitat amb l'esmentat Reglament UE 2020/2221 i d'acord amb les mesures específiques de flexibilitat en resposta al brot de covid-19 incorporades al Reglament (UE) núm. 1303/2013 pel Reglament (UE) 2020/558, resulta subvencionable la despesa en operacions que afavorisquen la reparació de la crisi en el context de la pandèmia de covid-19 i les seues conseqüències socials i preparen una recuperació verda, digital i resilient de l'economia i reben suport en el marc del corresponent nou objectiu temàtic, sempre que les operacions de què es tracte s'hagen iniciat des de l'1 de febrer de 2020.  
  
Així mateix, els recursos REACT-UE s'aplicaran de conformitat amb les normes del fons al qual s'assignen o transferisquen.  
Seguint amb aquesta línia, en data 14 d'octubre de 2021 va ser aprovat el nou Programa operatiu del Fons Social Europeu de la Comunitat Valenciana 2014-2020 que incorpora a aquest una important suma procedent del REACT-UE, establint per a això un nou eix prioritari amb objectiu temàtic únic: «Afavorir la reparació de la crisi en el context de la pandèmia de covid-19 i les seues conseqüències socials, i preparar una recuperació verda, digital i resilient de l'economia».  
  
En aquest eix s'integren, entre altres, les ajudes objecte de l'esmentada Resolució de 7 d'agost de 2020 i la del seu increment per la Resolució de 21 d'octubre de 2020.  
Per tot el que s'ha exposat, resolc:  
  
Primer  
Que una vegada integrades aquestes ajudes dins del Programa operatiu del Fons Social Europeu de la Comunitat Valenciana 2014-2020, és procedent, de conformitat amb les normes sobre informació, comunicació i publicitat recollides en els reglaments UE 1303/2013 i 1304/3013, del Parlament Europeu i del Consell, de disposicions comunes als fons estructurals i de l'FSE, respectivament, que li resulten d'aplicació, donar a conéixer que les indicades ajudes concedides a través de la Resolució de 7 d'agost de 2020 i la del seu increment per la Resolució de 21 d'octubre de 2020, del director general de LABORA Servei Valencià d'Ocupació i Formació, passaran a ser finançades al 100 % pel Programa operatiu del Fons Social Europeu de la Comunitat Valenciana 2014-2020, concretament a través del nou eix prioritari «Afavorir la reparació de la crisi en el context de la pandèmia de covid-19 i les seues conseqüències socials».  
  
Segon  
Que, en conseqüència, resulta necessària la recollida dels indicadors d'execució i resultat contemplats en els reglaments europeus esmentats, específicament els continguts en els annexos I i II del Reglament UE 1304/2013, a fi de realitzar el seguiment i avaluació de l'actuació, per la qual cosa, de conformitat amb l'article 28.2 de la Llei 39/2015, d'1 d'octubre, del procediment administratiu comú de les administracions públiques, s'informa que per part de LABORA, Servei Valencià d'Ocupació i Formació, es procedirà a la recollida informatitzada de les dades de les persones destinatàries d'aquestes ajudes que ja es troben en poder de l'Administració, llevat que mostren la seua oposició expressa en el termini de 10 dies des de la publicació d'aquesta resolució. L'oposició haurà de comunicar-se a través del tràmit telemàtic d'Aportació de documentació a un expedient obert del Servei Valencià d'Ocupació i Formació (solament per a ajudes/subvencions), al qual es pot accedir a través del següent enllaç:  
  
https://www.gva.es/es/inicio/procedimientos'id\_proc=18265&version=amp  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, davant del corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 5 d'abril de 2022.-El director general de LABORA Servei Valencià d'Ocupació i Formació: Enric Nomdedéu Biosca.